Jyllandsposten, 1838-07-16
Landvæsencommissair Wulff yttrede, blandt Andet: Naar det kunde gjøres muligt, at det her Forhandlede ligesaa hurtig kunde trykkes, som det indleveredes til Pressen, saa indsaae han ikke, hvorledes Publikum bedre eller med mere Sanddruhed kunde underrettes om Sagernes virkelige og udførlige Jndhold og Gang, end som nu skeer ved Stændertidenden. Journalisterne kunde dog ved aabnede Dørre ikkun levere Brudstykker, vel og opfatte Et og Andet urigtigt, som forvanskede Meningen; og skulde ved en eller anden Leilighed undslippe Nogen et bittert Ord, da vilde det neppe glæde Forsamlingen om Sligt meldtes Publikum. Proponenten bemærkede: At Stændertidenden kunde efter sin Natur ikke andet end være Mistanke, underkastet, baade i hvad den udelod og i hvad den frembar; den kunde desuden ikke optage Alt, maatte udstrække sig med lige Vidtløftighed til hvad der havde stor og hvad der havde liden Jnteresse for Massen af Folket, og kunde saaledes ikke vedligeholde Jnteressen, for Jnstitutionen. Da det derefter sattes under Afstemning, om der i Anledning af det oplæste Forslag skulde nedsættes nogen Committee, erklærede 24 Medlemmer sig for den benægtende Besvarelse af dette Spørgsmaal, og ligesaamange for den bekræftende; og Forslaget blev saaledes overeensstemmende med § 68 i Frdng. 15de Mai 1834. at ansee som afviist Præsidenten tog af en Yttring i det afviste Andragende Anledning til at henlede Forsamlingens Opmærksomhed paa den Omstændighed, at Frdg. 15de Mai 1834 ikke indeholder nogen udtrykkelig Bestemmelse om, naar de Deputeredes Functionstid er udløben; thi vel siger § 7, at Valgene skee paa 6 Aar, men Terminen for dette Tidsrum Udløb kunde ikke destomindre regnes paa forskjellig Maade, enten saaledes, at den bestemtes efter den Dag, paa hvilken hver af de Deputeredes Valg var sluttet (hvilket han dog ikke antog at være den hensigtsmæssigste Beregningsmaade, eller efter Begyndelsen eller Tilendebringelsen af samtlige Valg, eller endelig til en vis bestemt Dag, der da for Fremtiden kunde tjene til Rettesnor. Bestemmelsen af denne Termin vilde, som man let indsaae, have Jndflydelse paa den for den 3die Session bestemte Tid, thi der maatte naturligviis sørges for at denne Session kunde være tilendebragt inden de Deputeredes Functionstid var udløbet. Han yttrede det Ønske, at Commissarius herover vilde yttre sig. Forsamlingen blev derefter enig om at nedsætte en Committee til at tage det omhandlede Spørgsmaal under Overveielse, og efterat det var vedtaget, at den skulde bestaae af tre Medlemmer, valgtes hertil med Stemmefleerhed; Assessor With, Stiftamtmand Rosenørn og Etatsraad Brink-Seidelin. Mødet den 16de Junii. Præsidenten underrettede Forsamlingen om, at den kongl. Commissarius havde tilmeldt ham, at der i de mindre Landeiendomsbesidderes 2det Valgdistrict nu var foretaget nyt Valg og at Procurator Juel til Wanggaard var bleven valgt til Deputeret med 163 Stemmer og Proprietair Abraham Formann til Dronninglund med 60 Stemmer til Suppleant. Den Deputerede, Procurator Juel, var idag mødt i Forsamlingen. Endvidere tilkjendegav Præsidenten, at han fra Haandværkslaugene i Randers havde modtaget en Skrivelse om, at deres i forrige Session indgivne Petition angaaende Haandværksbrug af Uberettigede nu maatte foretages. Det blev besluttet, at denne skulde tilstilles den Committee, der er nedsat i Anledning af Statsraad Brinck Seidelins og Oberst Brocks Forslag om Kjøbstædernes Beskyttelse i deres fortrinlige Ret til Haandværksbrug. Sagerne angaaende 1) Udkastet til en Anordning, hvorved Frdg. 26de Octbr. 1804 og Pl. 14de Decbr. f. A., som angaae Gjeldsforpligtelser, som indgaaes af Umyndige og Mindreaarige, forandres, og 2) Udkastet, til en Placat, indeholdende nærmere Bestemmelser om Omløben med Varer, bleve foreløbigen discutterede.